بەڕێوەبەرایەتیی سامانی ژێرخانەکان
بەڕێوەبەرایەتیی سامانی ژێرخانەکان () بریتییە لە بەکارھێنانی تەکنیکەکانی بەڕێوەبەرایەتیی سامان بۆ مەبەستی بەڕێوەبردنی باشتری ژێرخانەکان. کاتێک قسە لە بەڕێوەبەرایەتیی سامانی ژێرخانەکان دەکرێت، زیاتر مەبەست لە ژێرخانە فیزیکییەکان وەک ڕێگە، پرد، تۆڕی ئاو و زێرابە، بەڵام ئەم پێناسەیە دەکرێت بەربڵاوتر بکرێتەوە و تێکڕای ژێرخانە ڕەقەکان و ژێرخانە نەرمەکان بگرێتەوە. لە بەڕێوەبەرایەتیی سامانی ژێرخانەکاندا پێویستە بازنەی ژیانی ژێرخانەکان لە بەرچاو بگیرێت. واتە ھەر بڕیارێک کە دەدرێت بە ڕچاو کردنی ھەموو خەرجەکانی ژێرخانەکە بدرێت، ھەر لە سەرەتای دروست کردنیەوە ھەتا لەناوبردنی. لەبەر ئەوەی لە زۆربەی وڵاتەکانی جیھاندا ژێرخانەکان دەوڵەتین، حکوومەتەکان لە ئاستی جیاوازدا، وەک فێدراڵ، ئوستان و شار، پلانی بەڕێوەبەرایەتیی سامان بۆ ژێرخانەکان دادەڕێژن.

کارە سەرەکییەکان 
لە بەڕێوەبەرایەتیی سامانی ژێرخانەکاندا چەندین کاری سەرەکی پێویستە.

کۆکردنەوەی دراوە 
یەکەم ھەنگاو کۆکردنەوەی داتا یا دراوەی سامانەکانە. ھەندێک لە گرنگترین دراوەکان بریتین لە شوێنی جوگرافی، قیمەتی ژێرخانەکان، بارودۆخی فیزیکیی ژێرخانەکان و مێژووی نۆژەنکردنەوەی ژێرخانەکان.

لیستی سامانەکان 
پێویستە لیستی سامانەکان، شوێنەکەیان و زانیارییەکانیان کۆ بکرێتەوە.

مۆدێلکردنی داوەشان 
مۆدێلکردنی داوەشانی سامانەکان لە گرنگترین کارەکانە لە بەڕێوەبەرایەتیی سامانە ژێرخانەکاندا. دروستکردنی ئەم مۆدیلانە پێویستی بە دراوەی ڕابردووی ژێرخانەکان ھەیە.

پێناسەی ئاستی خزمەت 
پێویستە ئاستی خزمەتی ئێستە و ئاستی خزمەتی دڵخوازی ژێرخانەکان دیاری بکرێت. ئاستی خزمەت دەکرێت بە پێوەرە فیزیکییەکان یا بە ئاستی دڵخۆشیی مشتەری پێناسە بکرێت.

دارایی 
پێویستە بیر لە سەرچاوەی ماڵی بۆ دارایی ژێرخاوەکان بکرێتەوە. باوترین سەرچاوەکانی دارایی بریتین لە ماڵیات یا خەراج، بڕی پارە بۆ بەکارھێنان و یارمەتیی دەوڵەتی.

سەرچاوەکان 

بەڕێوەبەری
ئەندازیاریی شارستانی
ژێرخان
بەڕێوەبەرایەتیی سامانی ژێرخانەکان